ddrg/super_eurlex huggingface dataset:
ΚΑΝΟΝΙΣΜΟΣ (ΕΚ) αριθ. 1540/95 ΤΟΥ ΣΥΜΒΟΥΛΙΟΥ της 29ης Ιουνίου 1995 για τον καθορισμό, για την περίοδο εμπορίας 1996, της τιμής βάσης και για τον κατά εποχή καθορισμό της τιμής βάσης στον τομέα του προβείου κρέατος

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 περί κοινής οργανώσεως αγοράς στον τομέα του προβείου και αιγείου κρέατος (1), και ιδίως το άρθρο 3 παράγραφοι 1 και 2,

την πρόταση της Επιτροπής (2),

την γνώμη του Ευρωπαϊκού Κοινοβουλίου (3),

την γνώμη της Οικονομικής και Κοινωνικής Επιτροπής (4),

Εκτιμώντας:

ότι η τιμή βάσης πρέπει να καθοριστεί σύμφωνα με τα κριτήρια που καθορίζονται στο άρθρο 3 παράγραφος 2 του κανονισμού (ΕΟΚ) αριθ. 3013/89 7 ότι, κατά τον καθορισμό της τιμής βάσης για τα σφάγια προβατοειδών, πρέπει να λαμβάνονται υπόψη οι στόχοι της κοινής γεωργικής πολιτικής που επιδιώκει, ιδίως, να εξασφαλίζει στο γεωργικό πληθυσμό δίκαιο βιοτικό επίπεδο, να εγγυάται την ασφάλεια του εφοδιασμού και να εξασφαλίζει λογικές τιμές στον καταναλωτή 7 ότι τα στοιχεία αυτά οδηγούν στον καθορισμό της τιμής της περιόδου εμπορίας 1996 στο επίπεδο που προβλέπει ο παρών κανονισμός 7 ότι θα πρέπει να καθοριστούν τα εβδομαδιαία εποχιακά ποσά που εφαρμόζονται στην τιμή βάσης με βάση την εμπειρία που αποκτήθηκε κατά τις περιόδους εμπορίας 1991, 1992, 1993 και 1994 από την ιδιωτική αποθεματοποίηση,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας 1996, στον τομέα του προβείου κρέατος, η τιμή βάσης καθορίζεται σε 504,07 Ecu για 100 χιλιόγραμμα βάρους σφαγίου.

Άρθρο 2

Η τιμή βάσης που αναφέρεται στο άρθρο 1 καθορίζεται εποχιακά σύμφωνα με τον πίνακα που περιλαμβάνεται στο παράρτημα του παρόντος κανονισμού.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την περίοδο εμπορίας 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 29 Ιουνίου 1995.

Για το Συμβούλιο Ο Πρόεδρος J. BARROT

(1) ΕΕ αριθ. L 289 της 7. 10. 1989, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 3290/94 (ΕΕ αριθ. L 349 της 31. 12. 1994, σ. 105).

(2) ΕΕ αριθ. C 99 της 21. 4. 1995, σ. 26.

(3) ΕΕ αριθ. C 151 της 19. 6. 1995.

(4) ΕΕ αριθ. C 155 της 21. 6. 1992, σ. 21.

ΠΑΡΑΡΤΗΜΑ

ΠΕΡΙΟΔΟΣ 1996

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 1543/95 ΤΟΥ ΣΥΜΒΟΥΛΙΟΥ της 29ης Ιουνίου 1995 για παρέκκλιση, για την περίοδο 1995/96, από τον κανονισμό (ΕΚ) αριθ. 3119/93 για τη θέσπιση ειδικών μέτρων ενθάρρυνσης της μεταποίησης ορισμένων εσπεριδοειδών

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι, στο πλαίσιο του κοινοτικού καθεστώτος της ενισχύσεως στη μεταποίηση των εσπεριδοειδών, διαπιστώθηκε ότι ορισμένες βιομηχανίες μεταποίησης συναντούν χρηματικές δυσκολίες για να πληρώσουν την ελάχιστη τιμή στους παραγωγούς και πρέπει, συνεπώς, να ληφθεί υπόψη η κατάσταση αυτή εξουσιοδοτώντας τα κράτη μέλη, για τη νέα περίοδο 1995/96, να πληρώσουν απευθείας τη χρηματική αντιστάθμιση στους παραγωγούς, υπό ορισμένους όρους 7 ότι το κράτος μέλος που επιλέγει τη δυνατότητα αυτή δεν μπορεί να προσφύγει στις διατάξεις χορηγήσεως που αναφέρονται στο άρθρο 3 του κανονισμού (ΕΚ) αριθ. 3119/93 του Συμβουλίου (4),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κατά παρέκκλιση από το άρθρο 3 του κανονισμού (ΕΚ) αριθ. 3119/93, το κράτος μέλος μπορεί να πληρώσει τη χρηματική αντιστάθμιση απευθείας στους παραγωγούς, για τις ποσότητες που παραδίδονται από αυτούς με τις συμβάσεις που προβλέπονται στο άρθρο 2 του εν λόγω κανονισμού. Στην περίπτωση αυτή, ο μεταποιητής πρέπει να πληρώσει στον παραγωγό τιμή τουλάχιστον ίση με τη διαφορά μεταξύ της ελάχιστης τιμής που αναφέρεται στο άρθρο 3 και της χρηματικής αντιστάθμισης που αναφέρεται στο άρθρο 4 του ίδιου κανονισμού.

Οι διατάξεις του πρώτου εδαφίου δεν εφαρμόζονται στα satsumas.

Άρθρο 2

Σε περίπτωση εφαρμογής του άρθρου 1, η χρηματική αντιστάθμιση πληρώνεται στον παραγωγό μετά από αίτησή του, μόλις οι αρμόδιες για τον έλεγχο αρχές του κράτους μέλους στο οποίο έχει πραγματοποιηθεί η μεταποίηση διαπιστώσουν ότι παραδόθηκαν τα προϊόντα για τα οποία υπήρξαν συμβάσεις.

Άρθρο 3

Η απόφαση του κράτους μέλους να εφαρμόσει το άρθρο 1 πρέπει να αφορά το σύνολο των παραγωγών και των μεταποιητών της επικρατείας του.

Άρθρο 4

Οι λεπτομέρειες εφαρμογής του παρόντος κανονισμού, ιδίως σε θέματα εγγυήσεως, θεσπίζονται με τη διαδικασία που προβλέπεται στο άρθρο 33 του κανονισμού (ΕΟΚ) αριθ. 1035/72 του Συμβουλίου (5).

Άρθρο 5

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται για την περίοδο 1995/96.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 29 Ιουνίου 1995.

Για το Συμβούλιο Ο Πρόεδρος J. BARROT

(1) ΕΕ αριθ. C 99 της 21. 4. 1995, σ. 35.

(2) ΕΕ αριθ. C 151 της 19. 6. 1995.

(3) ΕΕ αριθ. C 155 της 21. 6. 1995, σ. 21.

(4) ΕΕ αριθ. L 279 της 12. 11. 1993, σ. 17.

(5) ΕΕ αριθ. L 118 της 20. 5. 1972, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 3290/94 (ΕΕ αριθ. L 349 της 31. 12. 1994, σ. 105).
ΚΑΝΟΝΙΣΜΟΣ (ΕΚ) αριθ. 1478/95 ΤΗΣ ΕΠΙΤΡΟΠΗΣ της 28ης Ιουνίου 1995 για την κατάργηση των κανονισμών αριθ. 164/67/ΕΟΚ, (ΕΟΚ) αριθ. 1777/74 και (ΕΟΚ) αριθ. 3011/79

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2771/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των αυγών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (2), και ιδίως το άρθρο 5 παράγραφος 2 και το άρθρο 7 παράγραφος 4,

τον κανονισμό (ΕΟΚ) αριθ. 2777/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του κρέατος πουλερικών (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94, και ιδίως το άρθρο 5 παράγραφος 3,

τον κανονισμό (ΕΟΚ) αριθ. 2783/75 του Συμβουλίου της 29ης Οκτωβρίου 1975 περί κοινού συστήματος εμπορίας για την ωαλβουμίνη και την γαλακταλβουμίνη (4), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94, και ιδίως το άρθρο 3 και το άρθρο 5 παράγραφος 5,

Εκτιμώντας:

ότι ο κανονισμός αριθ. 164/67/ΕΟΚ της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 3501/93 (6), έχει καθορίσει τα στοιχεία υπολογισμού των εισφορών και των τιμών ανασχέσεως για τα παράγωγα προϊόντα στον τομέα των αυγών 7 ότι ο κανονισμός (ΕΟΚ) αριθ. 1777/74 της Επιτροπής (7), όπως τροποποιήθηκε από τον κανονισμό (ΕΟΚ) αριθ. 4156/87 (8), έχει καθορίσει ορισμένα στοιχεία υπολογισμού των επιβαρύνσεων κατά την εισαγωγή και της τιμής ανασχέσεως για την ωαλβουμίνη και τη γαλακταλβουμίνη 7 ότι ο κανονισμός (ΕΟΚ) αριθ. 3011/79 της Επιτροπής (9), όπως τροποποιήθηκε τελευταία από τον κανονισμό (ΕΟΚ) αριθ. 3714/92 (10), έχει καθορίσει τους συντελεστές για να υπολογίζονται οι εισφορές για τα παράγωγα προϊόντα στον τομέα του κρέατος των πουλερικών 7 ότι, λαμβάνοντας υπόψη την αντικατάσταση των εισφορών και των επιβαρύνσεων κατά την εισαγωγή καθώς και την κατάργηση των τιμών ανασχέσεως, πρέπει να καταργηθούν οι κανονισμοί αριθ. 164/67/ΕΟΚ, (ΕΟΚ) αριθ. 1777/74 και (ΕΟΚ) αριθ. 3011/79 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Αυγών και Κρέατος Πουλερικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι κανονισμοί αριθ. 164/67/ΕΟΚ, (ΕΟΚ) αριθ. 1777/74 και (ΕΟΚ) αριθ. 3011/79 καταργούνται.

Άρθρο 2

Ο παρών κανονισμός αρχίζει να ισχύει την 1η Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Ιουνίου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 1541/95 ΤΟΥ ΣΥΜΒΟΥΛΙΟΥ της 29ης Ιουνίου 1995 που καθορίζει, για την περίοδο από 1ης Ιουλίου 1995 μέχρι 30 Ιουνίου 1996, την τιμή βάσης και τον ποιοτικό τύπο του εσφαγμένου χοίρου

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), και ιδίως το άρθρο 4 παράγραφος 4,

την πρόταση της Επιτροπής (2),

την γνώμη του Ευρωπαϊκού Κοινοβουλίου (3),

την γνώμη της Οικονομικής και Κοινωνικής Επιτροπής (4),

Εκτιμώντας:

ότι, κατά τον καθορισμό της τιμής βάσης του εσφαγμένου χοίρου, ενδείκνυται να λαμβάνονται υπόψη οι στόχοι της κοινής γεωργικής πολιτικής που επιδιώκει, ιδίως, να εξασφαλίζει στο γεωργικό πληθυσμό δίκαιο βιοτικό επίπεδο, να εγγυάται τον εφοδιασμό και να εξασφαλίζει λογικές τιμές στους καταναλωτές 7 ότι η τιμή βάσης πρέπει να καθορίζεται σύμφωνα με τα κριτήρια που προβλέπονται στο άρθρο 4 παράγραφος 1 του κανονισμού (ΕΟΚ) αριθ. 2759/75 για τον ποιοτικό τύπο που ορίζεται σύμφωνα με τον κανονισμό (ΕΟΚ) αριθ. 3220/84 του Συμβουλίου της 13ης Νοεμβρίου 1984 για τον καθορισμό της κοινοτικής κλίμακας ταξινόμησης των σφαγίων χοίρου (5),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η τιμή βάσης του εσφαγμένου χοίρου του ποιοτικού τύπου, για τη χρονική περίοδο από 1ης Ιουλίου 1995 μέχρι 30 Ιουνίου 1996, καθορίζεται σε 1 509,39 Ecu ανά τόνο.

Άρθρο 2

Ο ποιοτικός τύπος ορίζεται σε συνάρτηση με το βάρος και την περιεκτικότητα σε άπαχο κρέας των σφαγίων χοίρων, που καθορίζονται σύμφωνα με το άρθρο 2 παράγραφοι 2 και 3 του κανονισμού (ΕΟΚ) αριθ. 3220/84, ως ακολούθως:

α) για τα σφάγια βάρους 60 έως λιγότερο από 120 χιλιόγραμμα: κλάση E 7 β) για τα σφάγια βάρους 120 έως 180 χιλιόγραμμα: κλάση R.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 29 Ιουνίου 1995.

Για το Συμβούλιο Ο Πρόεδρος J. BARROT

(1) ΕΕ αριθ. L 282 της 1. 11. 1975, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 3290/94 (ΕΕ αριθ. L 349 της 31. 12. 1994, σ. 105).

(2) ΕΕ αριθ. C 99 της 21. 4. 1995, σ. 28.

(3) ΕΕ αριθ. C 151 της 19. 6. 1995.

(4) ΕΕ αριθ. C 155 της 21. 6. 1992, σ. 21.

(5) ΕΕ αριθ. L 301 της 20. 11. 1984, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 3513/93 (ΕΕ αριθ. L 320 της 22. 12. 1993, σ. 5).
ΚΑΝΟΝΙΣΜΟΣ (ΕΚ) αριθ. 1480/95 ΤΗΣ ΕΠΙΤΡΟΠΗΣ της 28ης Ιουνίου 1995 για τροποποίηση του κανονισμού (ΕΟΚ) αριθ. 2224/92 για λεπτομέρειες εφαρμογής των ειδικών μέτρων για τον εφοδιασμό των Καναρίων Νήσων όσον αφορά το λυκίσκο

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 3 παράγραφος 4,

Εκτιμώντας:

ότι ο κανονισμός (ΕΟΚ) αριθ. 2224/92 της Επιτροπής (3), όπως τροποποιήθηκε από τον κανονισμό (ΕΚ) αριθ. 3102/94 (4), έχει καθορίσει τις ποσότητες του ισοζυγίου προβλέψεων για το λυκίσκο, ο οποίος επωφελείται δασμολογικής απαλλαγής κατά την εισαγωγή προερχόμενος από τρίτες χώρες ή της κοινοτικής ενίσχυσης καθώς και το ποσό των ενισχύσεων 7 ότι πρέπει να καθοριστούν οι εν λόγω ποσότητες και οι ενισχύσεις για την περίοδο από 1ης Ιουλίου 1995 έως 30 Ιουνίου 1996 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λυκίσκου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2224/92 τροποποιείται ως εξής:

1. Το άρθρο 1 αντικαθίσταται από το ακόλουθο κείμενο:

«Άρθρο 1 Για την εφαρμογή των άρθρων 2 και 3 του κανονισμού (ΕΟΚ) αριθ. 1601/92, η ποσότητα του ισοζυγίου προβλέψεων εφοδιασμού με λυκίσκο, που εμπίπτει στον κωδικό ΣΟ 1210 και επωφελείται της δασμολογικής απαλλαγής κατά την άμεση εισαγωγή στις Καναρίους Νήσους, όταν προέρχεται από τρίτες χώρες ή της κοινοτικής ενίσχυσης, ορίζεται σε 500 τόνους για την περίοδο από 1ης Ιουλίου 1995 έως 30 Ιουνίου 1996.».

2. Το άρθρο 2 αντικαθίσταται από το ακόλουθο κείμενο:

«Άρθρο 2 Η ενίσχυση που προβλέπεται στο άρθρο 3 παράγραφος 2 του κανονισμού (ΕΟΚ) αριθ. 1601/92, για τον εφοδιασμό των Καναρίων Νήσων σε λυκίσκο σύμφωνα με το ισοζύγιο προβλέψεων και ο οποίος προέρχεται από την αγορά της Κοινότητας καθορίζεται σε 12,08 Ecu ανά 100 χιλιόγραμμα.».

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Ιουνίου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 1351/95 ΤΗΣ ΕΠΙΤΡΟΠΗΣ της 14ης Ιουνίου 1995 για τροποποίηση του κανονισμού (ΕΟΚ) αριθ. 1767/82 περί καθορισμού των λεπτομερειών εφαρμογής των ειδικών εισφορών κατά την εισαγωγή ορισμένων γαλακτοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (2),

Εκτιμώντας:

ότι, για ορισμένα τυριά, οι κωδικοί ΣΟ έχουν τροποποιηθεί, με ισχύ από 1ης Ιανουαρίου 1995, από τον κανονισμό (ΕΚ) αριθ. 3115/94 της Επιτροπής της 20ής Δεκεμβρίου 1994 για την τροποποίηση των παραρτημάτων Ι και ΙΙ του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (3) 7 ότι το παράρτημα του κανονισμού (ΕΟΚ) αριθ. 1767/82 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 527/95 (5), έχει προσαρμοστεί κατ' αυτή την έννοια 7 ότι ορισμένα τυριά δεν καλύπτονται από τους κωδικούς ΣΟ που προβλέπονται σε αυτό, προκειμένου να αποφευχθεί η διακριτική μεταχείριση των ενδιαφερομένων και, συνεπώς, πρέπει να προστεθούν οι ελλείποντες κωδικοί ΣΟ με ισχύ από 1ης Ιανουαρίου 1995 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο στοιχείο δ) του παραρτήματος Ι του κανονισμού (ΕΟΚ) αριθ. 1767/82, προστίθενται οι κωδικοί ΣΟ ex 0406 90 07, ex 0406 90 08 και ex 0406 90 09.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Ιουνίου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 1267/95 ΤΟΥ ΣΥΜΒΟΥΛΙΟΥ της 29ης Μαΐου 1995 για τροποποίηση του κανονισμού (ΕΟΚ) αριθ. 1332/92 για τη θέσπιση ειδικών μέτρων στον τομέα των επιτραπέζιων ελιών

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

Εκτιμώντας:

ότι ο κανονισμός (ΕΟΚ) αριθ. 1332/92 (2) έχει προβλέψει ενίσχυση, με τη χρηματοδοτική συμμετοχή της Κοινότητας, με την προϋπόθεση συστάσεως ενός κεφαλαίου κινήσεως το οποίο έχει στόχο να ρυθμίσει την προσφορά εξασφαλίζοντας, ιδίως, τη χρηματοδότηση της αποθεματοποίησης που είναι αναγκαία για την κατάλληλη διάθεση του προϊόντος στην αγορά 7 ότι, για τη χορήγηση της ενισχύσεως αυτής, οι συνεταιρισμοί και οι ενώσεις συνεταιρισμών στο σχετικό τομέα εξομοιούνται, για μέγιστη περίοδο τριών ετών, με τις ομάδες ή ενώσεις ομάδων 7 ότι, λαμβάνοντας υπόψη την υπάρχουσα κατάσταση στα κράτη μέλη παραγωγής, έχει διαπιστωθεί ότι η προθεσμία των τριών ετών είναι ανεπαρκής για να μπορέσουν όλοι οι σχετικοί συνεταιρισμοί ή όλες οι σχετικές ενώσεις συνεταιρισμών να μετατραπούν σε ομάδες ή ενώσεις ομάδων 7 ότι, ως εκ τούτου, για να αποφευχθεί η διακοπή της χρηματοδοτήσεως του κεφαλαίου κινήσεως και για να μπορέσουν να ολοκληρωθούν οι εν λόγω μετατροπές, θα πρέπει να παραταθεί η εν λόγω προθεσμία κατά ένα έτος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 3 παράγραφος 3 του κανονισμού (ΕΟΚ) αριθ. 1332/92, οι όροι «τριών ετών» αντικαθίστανται από τους όρους «τεσσάρων ετών».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Μαΐου 1995.

Για το Συμβούλιο Ο Πρόεδρος Ph. VASSEUR
ΚΑΝΟΝΙΣΜΟΣ (ΕΚ) αριθ. 995/95 ΤΗΣ ΕΠΙΤΡΟΠΗΣ της 3ης Μαΐου 1995 για τροποποίηση του κανονισμού (ΕΟΚ) αριθ. 3536/91 για τον καθορισμό της ημερομηνίας εισόδου σε απόθεμα του αποκορυφωμένου γάλακτος σε σκόνη που πωλείται βάσει του κανονισμού (ΕΟΚ) αριθ. 3398/91

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και από τον κανονισμό (ΕΚ) αριθ. 3290/94 (2), και ιδίως το άρθρο 7 παράγραφος 5,

Εκτιμώντας:

ότι, με τον κανονισμό (ΕΟΚ) αριθ. 3536/91 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 530/95 (4), περιορίστηκε η ποσότητα του αποκορυφωμένου γάλακτος σε σκόνη που μπορεί να πωληθεί σε εκείνη που έχει εισέλθει σε απόθεμα πριν από την 1η Μαΐου 1994 7 ότι, λαμβάνοντας υπόψη την υπόλοιπη διαθέσιμη ποσότητα, καθώς και την κατάσταση της αγοράς, πρέπει να αντικατασταθεί η προαναφερθείσα ημερομηνία από εκείνη της 1ης Ιουνίου 1994 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1 του κανονισμού (ΕΟΚ) αριθ. 3536/91 η ημερομηνία «1η Μαΐου 1994» αντικαθίσταται από την ημερομηνία «1η Ιουνίου 1994».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Μαΐου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 850/95 ΤΟΥ ΣΥΜΒΟΥΛΙΟΥ της 6ης Απριλίου 1995 για την τροποποίηση του κανονισμού (ΕΚ) αριθ. 3366/94 για τον καθορισμό για το 1995 ορισμένων μέτρων διατήρησης και διαχείρισης των αλιευτικών πόρων στη ζώνη διακανονισμού, όπως ορίζεται στη σύμβαση για τη μελλοντική συνεργασία στην αλιεία του Βορειοδυτικού Ατλαντικού

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3760/92 της 20ής Δεκεμβρίου 1992 για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4,

την πρόταση της Επιτροπής,

Εκτιμώντας:

ότι ο κανονισμός (ΕΚ) αριθ. 3366/94 (2), για τον καθορισμό ορίου για τα συνολικά αλιεύματα χάλιμπατ της Γροιλανδίας στις υποδιαιρέσεις 2 και 3 του NAFO υπόκειται σε σύστημα 48ης αναφοράς αλιευμάτων 7 ότι η επιτροπή αλιείας NAFO, σε ειδική συνεδρίαση από τις 30 Ιανουαρίου έως την 1η Φεβρουαρίου 1995, πρότεινε μια κατανομή του TAC για το χάλιμπατ της Γροιλανδίας για το 1995 7 ότι το Συμβούλιο αποφάσισε να προβάλει ένσταση στην κατανομή αυτή βάσει του άρθρου ΧΙΙ.1 της σύμβασης NAFO 7 ότι, σύμφωνα με την ένσταση για την κατανομή που αποφάσισε ο NAFO, είναι αναγκαίο να καθοριστεί μια αυτόνομη κοινοτική ποσόστωση που να περιορίζει τα κοινοτικά αλιεύματα χάλιμπατ της Γροιλανδίας στη ζώνη διακανονισμού για το 1995 7 ότι το μέγεθος των αυτόνομων ποσοστώσεων θα πρέπει να είναι σύμφωνο με τα κριτήρια που εκφράστηκαν από την Κοινότητα στον NAFO, δηλαδή να βασίζονται σε πρόσφατα καταγεγραμμένα αλιεύματα 7 ότι η αυτόνομη αυτή ποσόστωση θα πρέπει να τηρεί το μέτρο διατήρησης που θεσπίστηκε για τον πόρο αυτό, ήτοι το TAC των 27 000 τόνων 7 ότι, για το σκοπό αυτό, είναι αναγκαίο να υπάρξει πρόβλεψη για τη δυνατότητα διακοπής της αλιείας μόλις συμπληρωθεί η αλιεία του TAC, ακόμη και πριν την εξάντληση της αυτόνομης ποσόστωσης. Ότι είναι αναγκαίο να διατηρηθεί το σύστημα 48ωρης αναφοράς των αλιευμάτων προκειμένου να διασφαλιστεί η τήρηση του TAC,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΚ) αριθ. 3366/94 αντικαθίσταται από το παράρτημα του παρόντος κανονισμού.

Άρθρο 2

Όλα τα αλιεύματα των κρατών μελών κατά τη διάρκεια του 1995, πριν από την έγκριση του παρόντος κανονισμού, θα πρέπει να καταλογιστούν στις ποσοστώσεις που καθορίζονται στο παράρτημα.

Άρθρο 3

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 6 Απριλίου 1995.

Για το Συμβούλιο Ο Πρόεδρος J. PUECH

ΠΑΡΑΡΤΗΜΑ

«ΠΑΡΑΡΤΗΜΑ Ι >ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 895/95 ΤΗΣ ΕΠΙΤΡΟΠΗΣ της 24ης Απριλίου 1995 για την τροποποίηση του κανονισμού (ΕΚ) αριθ. 3147/94 της Επιτροπής για το άνοιγμα και για τον τρόπο διαχείρισης κοινοτικών δασμολογικών ποσοστώσεων για ορισμένα αγροτικά προϊόντα καταγόμενα από τις χώρες Αφρικής, Καραϊβικής και Ειρηνικού (ΑΚΕ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

τον κανονισμό (ΕΟΚ) αριθ. 715/90 (1) του Συμβουλίου της 5ης Μαρτίου 1990 σχετικά με το καθεστώς που εφαρμόζεται στα γεωργικά προϊόντα και σε ορισμένα προϊόντα που κατάγονται από τις χώρες της Αφρικής, της Καραϊβικής και του Ειρηνικού (ΑΚΕ) ή των υπερποντίων χωρών και εδαφών, όπως τροποποιήθηκε τελευταία από τον κανονισμό (ΕΚ) αριθ. 2484/94 (2), και ιδίως το άρθρο 27,

Εκτιμώντας:

ότι η Επιτροπή με τον κανονισμό (ΕΚ) αριθ. 2763/94 (3) όπως τροποποιήθηκε από τον κανονισμό (ΕΚ) αριθ. 3147/94 (4), άνοιξε για ορισμένα γεωργικά προϊόντα, κοινοτικές δασμολογικές ποσοστώσεις με μειωμένο δασμό, μεταξύ άλλων για τομάτες νάνους νωπές ή διατηρημένες σε απλή ψύξη, των κωδικών ΣΟ ex 0702 00 15, 0702 00 20, 0702 00 45, 0702 00 50 7 ότι διαπιστώθηκε διαφορά μεταξύ των πρόσθετων συντελεστών του πίνακα στον κανονισμό (ΕΚ) αριθ. 3147/94 και εκείνων που περιλαμβάνονται στη συνδυασμένη ονοματολογία 7 ότι η εν λόγω τροποποίηση εφαρμόζεται από την 1η Ιανουαρίου 1995 7 ότι κρίνεται σκόπιμο να τροποποιηθεί ο εν λόγω κανονισμός 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο πίνακας στον κανονισμό (ΕΚ) αριθ. 3147/94 αντικαθίσταται από τον ακόλουθο πίνακα:

>ΘΕΣΗ ΠΗΝΑΚΑ>

Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 24 Απριλίου 1995.

Για την Επιτροπή Mario MONTI Μέλος της Επιτροπής